Радой Ралин
Пътници и храсти

chitanka.info

От високия бряг край морето двама минувачи съзрели как нещо черно и голямо се приближава по вълните.

— Това ще да е голям кораб, след малко ще пусне котва, ще слязат търговци с нови, непознати стоки, я да слезем първи на брега.

Но когато стъпили на пясъчната ивица, гледат, вместо параход, приближава се нещо много по-малко. Сигурно е лодка, решили те.

И когато вятърът довлякъл „нещото черното и голямото“ до сами краката им, те видели и се уверили, че това са само храсти.

Решили тогава никога да не възвеличават нещо, което им е още неясно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.